wannaphong/clean_thaiwikipedia huggingface dataset:
# สะเทิม
สะเทิม (,) เป็นเมืองหนึ่งในรัฐมอญ ตั้งอยู่บนที่ราบตะนาวศรีทางตอนใต้ของประเทศพม่า ห่างจากย่างกุ้งไปทางทิศตะวันออกเฉียงใต้ 230 กิโลเมตร และห่างจากเมาะลำเลิงไปทางทิศเหนือ 70 กิโลเมตร ตัวเมืองตั้งอยู่ตามแนวทางหลวงหมายเลข 8 และทางหลวงหมายเลข 85 ซึ่งเป็นส่วนหนึ่งของทางหลวงเอเชียสาย 1

สะเทิมเคยเป็นศูนย์กลางของอาณาจักรสุธรรมวดีอย่างน้อยตั้งแต่ศตวรรษที่ 4 ก่อนคริสต์ศักราช จนถึงกลางคริสต์ศตวรรษที่ 11

ภูมิอากาศ
# ภูทับเบิก
ภูทับเบิก เป็นยอดเขาที่สูงที่สุดในจังหวัดเพชรบูรณ์ มีความสูงจากระดับน้ำทะเลประมาณ 1,768 เมตรhttp://www.khaoko.com/index.php?lay=show&ac=article&Id=280061&Ntype=5 อยู่ตำบลวังบาล ห่างจากอำเภอหล่มสักและอำเภอหล่มเก่าประมาณ 40 กิโลเมตร มีอากาศหนาวเย็นตลอดทั้งปี เป็นที่ตั้งของหมู่บ้านชาวไทยภูเขาเผ่าม้ง ซึ่งได้อพยพมาอาศัยอยู่ที่บ้านทับเบิก  โดยอยู่ในความดูแลของศูนย์พัฒนาสงเคราะห์ชาวเขาจังหวัดเพชรบูรณ์ ประกอบด้วยอาชีพทำการเกษตรแบบขั้นบันไดตามเชิงเขา ในช่วงฤดูฝนยังมีไร่กะหล่ำปลีที่สวยงาม ส่วนฤดูหนาวมีดอกนางพญาเสือโคร่งบานเต็มภูทับเบิก
# อาณาจักรสุธรรมวดี
อาณาจักรสะเทิม, สุวรรณภูมิ หรือ สุธรรมวดี ( หรือ ) เป็นอาณาจักรมอญที่เชื่อว่าก่อตั้งในพม่าตอนล่างราวศตวรรษที่ 4 ก่อนคริสตกาลจนถึงกลางคริสต์ศตวรรษที่ 11 มีศูนย์กลางที่เมืองสะเทิม มีการติดต่อค้าขายใกล้ชิดกับอินเดียใต้และศรีลังกา และกลายเป็นศูนย์กลางหลักของพระพุทธศาสนาเถรวาทในเอเชียตะวันออกเฉียงใต้ เหมือนกับอาณาจักรมอญอื่น ๆ อาณาจักรสะเทิมเผชิญกับการบุกรุกทีละน้อยจากจักรวรรดิเขมร แต่ถูกพิชิตโดยอาณาจักรพุกามจากทางเหนือใน ค.ศ. 1057

 ชื่ออาณาจักร 
ตามความเชื่อของชาวมอญ อาณาจักรนี้มีชื่อว่าสุวรรณภูมิ  ซึ่งเป็นชื่อที่ประเทศไทยตอนล่างอ้างสิทธิและก่อตั้งเมื่อสมัยพุทธกาล ช่วงศตวรรษที่ 6 ก่อนคริสต์ศักราช สะเทิมเป็นชื่อในภาษาพม่าของ Sadhuim ในภาษามอญ ซึ่งมาจากคำว่า สุธรรมปุระ ในภาษาบาลี จากสุธรรม (ศาสาสุธรรมา) สถานที่สำหรับประชุมของเหล่าเทวดาShorto, p. 590

 ประวัติ 
ตามความเชื่อของชาวมอญ อาณาจักรสุธรรมวดีก่อตั้งในสมัยพุทธกาล มีกษัตริย์ปกครองทั้งหมด 59 พระองค์ โดยเชื่อว่ากลุ่มผู้ลี้ภัยทางการเมืองได้ก่อตั้งเมืองหงสาวดี ขึ้นในปี ค.ศ. 573Phayre, pp. 24–32 มีการติดต่อค้าขายใกล้ชิดกับอินเดียใต้และลังกา และกลายเป็นศูนย์กลางหลักของพระพุทธศาสนาเถรวาทในเอเชียตะวันออกเฉียงใต้

อาณาจักรสุธรรมวดีสลายลงเนื่องจากพระเจ้าอนิรุทธ์ กษัตริย์แห่งพุกามได้ยกทัพมาตีและกวาดต้อนผู้คน ทรัพย์สมบัติ พระสงฆ์ พระไตรปิฎก รวมทั้งพระเจ้ามนูหะ กษัตริย์แห่งสุธรรมวดี กลับไปพุกาม ซึ่งพระองค์ได้ทรงสร้างวัดมนูหะ หรือวิหารพระอึดอัดไว้ ณ ที่นั่น
# ผลคูณ
ผลคูณ ในทางคณิตศาสตร์ คือ ผลลัพธ์ที่ได้จากการคูณของพจน์ต่าง ๆ ซึ่งแตกต่างกันไปตามแต่ละชนิด ผลคูณที่พบบ่อยในทางคณิตศาสตร์ เช่น

 ผลคูณของจำนวน
 ผลคูณจุด และผลคูณไขว้ ของเวกเตอร์
 ผลคูณของเมตริกซ์
 ผลคูณคาร์ทีเซียน ของเซต
# ธงชาติบริติชแอนตาร์กติกเทร์ริทอรี
ธงชาติบริติชแอนตาร์กติกเทร์ริทอรี เป็นธงสี่เหลี่ยมผืนผ้าสีขาว กว้าง 1 ส่วน ยาว 2 ส่วน ที่มุมธงบนด้านคันธงมีภาพธงชาติสหราชอาณาจักร  ในพื้นธงสีขาวนั้นประดับด้วยภาพตราราชการของบริติชแอนตาร์กติกเทอร์ริทอรี 

ธงนี้เป็นธงใช้สำหรับดินแดน สถานีวิจัย และธงสำหรับสำนักงานและศูนย์บัญชาการการสำรวจเขตบริติชแอนตาร์กติกเป็นหลัก สำหรับเรือของคณะสำรวจจะใช้ธงลักษณะคล้ายกันแต่มีพื้นสีน้ำเงินตามอย่างธงเรือราชการของสหราชอาณาจักร  ส่วนผู้ตรวจการประจำดินแดนแห่งนี้ใช้ธงชาติสหราชอาณาจักรประดับด้วยภาพตราราชการประจำดินแดนที่กลางธงเป็นเครื่องหมายสำคัญ

รัฐบาลสหราชอาณาจักรกำหนดให้มีธงนี้ขึ้นเมื่อปี พ.ศ. 2506 หลังมีการจัดตั้งเขตการปกครองแห่งนี้ขึ้นเพียง 1 ปี โดยก่อนหน้านี้เขตการปกครองดังกล่าวเป็นส่วนหนึ่งของหมู่เกาะฟอล์กแลนด์ จึงใช้ธงชาติหมู่เกาะฟอล์กแลนด์เป็นสัญลักษณ์
# ไวต์แฮต
ไวท์แฮต  คือคนที่มีความสามารถในด้านคอมพิวเตอร์สูง คล้ายกับพวกแฮกเกอร์หรือแบล็กแฮต แต่ไวท์แฮตจะเน้นไปที่การป้องกันระบบคอมพิวเตอร์ ในขณะที่พวกแฮ็กเกอร์จะเน้นไปที่การเจาะระบบหรือการแฮกเพื่อประโยชน์ส่วนตัว

ไวท์แฮตเหมือนกับแบล็กแฮตตรงที่ พวกเขามีความรู้เกี่ยวกับการป้องกันภัยระบบเป็นอย่างดี แต่เมื่อไวท์แฮตสามารถเจาะเข้าไปในระบบได้แล้ว พวกเขาจะทำการแจ้งเตือนผู้ดูแลระบบนั้น ๆ คนบางคนก็ถูกเรียกว่า เกรย์แฮต (Grey Hat) และ/หรือ บราวน์แฮต  เนื่องจากพวกเขาอยู่ระหว่างพวกไวท์แฮตกับแบล็กแฮต
# ไฮดี คลุม
ไฮดี คลุม  นางแบบชาวเยอรมัน เป็นทั้งนักแสดง ผู้นำเสนอสินค้า และพิธีกรรายการ โปรเจกต์รันเวย์ และ เจอร์มานีส์เน็กซต์ท็อปโมเดล  ฟอบส์ได้จัดอันดับให้เป็นนางแบบรายได้สูงที่สุดเป็นอันดับ 3http://www.matichon.co.th/news_detail.php?id=11161&catid=8

ผลงาน
 ปี  ภาพยนตร์  รับบทเป็น 1998  54  VIP Patron 1999  Spin City  ตัวเอง 2000  Cursed  Annika2001  Blow Dry  JasmineSex and the City  ตัวเองZoolander  ตัวเอง2002  Malcolm in the Middle  Toothless Hockey Player Yes, Dear  ตัวเอง 2003  Blue Collar Comedy Tour  Victoria's Secret Sales Girl James Bond 007: Everything or Nothing (Video Game)  Katya Nadanova (เสียง) ซีเอสไอ: ไมแอมี  Herself2004  Ella Enchanted  Brumhilda The Life and Death of Peter Sellers  Ursula Andress 2004–ปัจจุบัน  โปรเจกต์รันเวย์  พิธีกรและกรรมการ 2006  นางมารสวมปราด้า  ตัวเอง 2006–ปัจจุบัน  Germany's Next Top Model  พิธีกรและกรรมการ 2007  Perfect Stranger  Victoria's Secret Party Host 2008  ฮาวไอเม็ตยัวร์มาเธอร์ ตัวเอง 2009–10  I Get That a Lot 2010  สมาคมแม่บ้านหัวใจเปลี่ยว2011  Hoodwinked Too! Hood vs. Evil Seriously Funny Kids  พิธีกร 2012–16  Littlest Pet Shop  นักพาย์รับเชิญ 2013  Parks and Recreation Danish Mayor 2013-ปัจจุบัน  America's Got Talent  กรรมการ (2013-2017) พิธีกร (2017-ปัจจุบัน)

รางวัลและการเสนอชื่อ
 ปี พิธีมอบรางวัล สาขา ผลงาน ผล Ref. 2007 German Television Awards Best Entertainment Program/Best Host in an Entertainment Program Germany's Next Topmodel  http://www.imdb.com/name/nm0005099/awards?ref_=nm_awd 2008  Online Film & Television Association Award Best Host or Performer of a Game, Reality, or Competition Show โปรเจกต์รันเวย์  Teen Choice Awards Choice TV Personality  Primetime Emmy Award Outstanding Host for a Reality or Reality-Competition Program  2009  2010 2013  2014  2015  2016 
 อ้างอิง
# ตราแผ่นดินของบริติชแอนตาร์กติกเทร์ริทอรี
ตราแผ่นดินของบริติชแอนตาร์กติกเทร์ริทอรี มีลักษณะเป็นตราอาร์ม รูปโล่พื้นสีขาว มีแถบขวางรูปคลื่นสีฟ้า 3 แถบที่ตอนบนของโล่ บนพื้นโล่นั้นแบ่งเป็นช่องสามเหลี่ยมหัวกลับพื้นสีแดง ภายในมีรูปคบเพลิง ถัดจากโล่ขึ้นไปเป็นหมวกเกราะอัศวินโบราณ ประดับด้วยพู่ประดับสีขาว-น้ำเงิน คาดด้วยผ้าโพกสีเดียวกัน ตอนบนสุดนั้นเป็นเครื่องยอดรูปเรือสำรวจชื่อ อาร์เอสเอส ดิสคัฟเวอรี (RRS Discovery) ซึ่งเป็นเรือที่ โรเบิร์ต ฟอลคอน สก็อตต์ และเออร์เนสต์ แชคเคิลตัน นักสำรวจชาวอังกฤษ ใช้เดินทางมาสำรวจขั้วโลกใต้ในปี ค.ศ. 1901 (พ.ศ. 2444)

ตราดังกล่าวนี้ตั้งอยู่บนพื้นรองรูปพื้นหญ้าสีเขียว (ครึ่งซ้าย) และพื้นน้ำแข็งสีขาว (ครึ่งขวา) มีราชสีห์สีทองยืนผงาดประคองข้างตราด้านซ้าย หมายถึงสหราชอาณาจักร ส่วนด้านขวาประคองด้วยนกเพนกวินจักรพรรดิ อันเป็นสัตว์ที่สามารถพบได้ทั่วไปในขั้วโลกใต้ เบื้องล่างสุดมีแพรแถบสีเหลือง จารึกคำขวัญเป็นอักษรสีแดงใจความ "Research and Discovery" แปลความได้ว่า "สำรวจและค้นพบ" ซึ่งเป็นจุดมุ่งหมายสำคัญของดินแดนส่วนนี้

ตราดังกล่าวนี้ ทางการสหราชอาณาจักรเริ่มกำหนดให้ใช้ได้เมื่อปี ค.ศ. 1952 (พ.ศ. 2495) ขณะที่ดินแดนส่วนนี้ยังจัดให้อยู่ในความดูแลของหมู่เกาะฟอล์กแลนด์ (พร้อมกันกับตราแผ่นดินของเกาะเซาท์จอร์เจียและหมู่เกาะเซาท์แซนด์วิช)
# หมู่เกาะบริติชลีเวิร์ด
หมู่เกาะบริติชลีเวิร์ด  เป็นดินแดนอาณานิคมของสหราชอาณาจักรในทะเลแคริบเบียนระหว่าง พ.ศ. 2376 ถึง พ.ศ. 2503 ซึ่งประกอบด้วยดินแดนต่าง ๆ ได้แก่ แอนติกา, บาร์บูดา, หมู่เกาะบริติชเวอร์จิน, มอนเซอร์รัต, เซนต์คิตส์, เนวิส, แองกวิลลา และดอมินีกา เฉพาะดอมินีกานั้นเป็นดินแดนของหมู่เกาะแห่งนี้จนถึง พ.ศ. 2483

 ภูมิศาสตร์ 

 สภาพอากาศ 

 ประวัติศาสตร์ 

 การเมือง 

 การทหาร 

ดูเพิ่ม
 รายนามผู้ว่าราชการแห่งหมู่เกาะบริติชลีเวิร์ด
 ประวัติศาสตร์อินดีสตะวันตก
 หมู่เกาะบริติชวินด์เวิร์ด
 หมู่เกาะลีเวิร์ด
 หมู่เกาะวินด์เวิร์ด

 เชิงอรรถและอ้างอิง
# หมู่เกาะบริติชวินด์เวิร์ด
หมู่เกาะบริติชวินด์เวิร์ด  เป็นอาณานิคมโพ้นทะเลของสหราชอาณาจักรในภูมิภาคแคริบเบียนระหว่าง ค.ศ. 1833 - ค.ศ. 1960 ประกอบด้วยเกาะเกรเนดา เซนต์ลูเชีย เซนต์วินเซนต์ เกรนาดีนส์ บาร์เบโดส (ต่อมาเป็นที่ตั้งที่ว่าการอาณานิคมในปี ค.ศ. 1885 เมื่อแยกการปกครองออกมาเป็นอาณานิคมเอกเทศ) โตเบโก (ภายหลังรวมเข้ากับตรินิแดดในปี ค.ศ. 1889) และดอมินีกา (โอนการปกครองมาจากหมู่เกาะบริติชลีเวิร์ดในปี ค.ศ. 1940) 

ชื่ออย่างเป็นทางการของอาณานิคมตั้งแต่ ค.ศ. 1871 คือ "สหพันธ์อาณานิคมหมู่เกาะวินด์เวิร์ด" (Federal Colony of the Windward Islands) ต่อมาจึงเปลี่ยนเป็น "ดินแดนหมู่เกาะวินด์เวิร์ด" (Territory of the Windward Islands) เมื่อปี ค.ศ. 1956 และใช้มาตราบจนถึงการยุบอาณานิคมแห่งนี้ในปี ค.ศ. 1960

เมืองหลวงของอาณานิคมแห่งนี้ตั้งอยู่ที่เมืองเซนต์จอร์เจสบนเกาะเกรเนดา (เดิมตั้งอยู่ที่เมืองบริดจ์ทาวน์บนเกาะบาร์เบโดสระหว่าง ค.ศ. 1871 - 1885) การจัดการปกครองมิได้จัดเป็นลักษณะการปกครองอาณานิคมแห่งเดียวทั้งหมด แต่เป็นลักษณะของการวมเป็นสหพันธ์ของอาณานิคมต่าง ๆ โดยมีผู้ว่าการอาณานิคมร่วมกัน  แต่ละอาณานิคมนั้นมีสถาบันต่างๆ ของตนเอง มีการจัดการด้านนิติบัญญัติ กฎหมาย และการเก็บภาษีเป็นเอกเทศ

ดูเพิ่ม
 รายนามผู้ว่าราชการแห่งหมู่เกาะบริติชวินด์เวิร์ด
 ประวัติศาสตร์อินดีสตะวันตก
 หมู่เกาะลีเวิร์ด
 หมู่เกาะวินด์เวิร์ด
 ทีมคริกเก็ตหมู่เกาะวินด์เวิร์ด

เชิงอรรถและอ้างอิง

WorldStatesmen- Grenada, also shows flags

 แหล่งข้อมูลอื่น 
Queen Elizabeth's website concerning Realm histories 
U.S Library of Congress - Barbados and the Windward Islands colony
# บาร์ต ซิมป์สัน
บาร์ทโทโลมิว โจโจ้ ซิมป์สัน  ให้เสียงพากย์โดย แนนซี คาร์ทไรท์ เขาคือลูกชายคนโตของ โฮเมอร์ ซิมป์สัน และ มาร์จ ซิมป์สัน และเป็นพี่ชายของ ลิซ่า และ แมกกี้ ซิมป์สัน บาร์ท เป็นตัวละครที่สะดุดตาผู้ชมเพราะว่านิสัยที่แปลกไม่เหมือนใครและลักษณะยียวนกวนประสาท ทำให้บาร์ทเป็นขวัญใจคนดูในเรื่อง The Simpsons เลยก็ว่าได้ บาร์ทได้ถูกโหวตเป็นตัวละครไอคอนของวงการแอนิเมชั่นแห่งสหรัฐอเมริกาคนนึงอีกด้วย และในปี 1998 บาร์ทได้รับเลือกจากนิตยสาร Time เป็นบุคคลที่มีอิทธิพลในยุคศตวรรษที่ 20 โดยติดอันดับที่ 46 จาก 100 คน และเป็นตัวการ์ตูนตัวเดียวที่ติดอันดับด้วย คำพูดติดปากของบาร์ทคือการเรียกชื่อคนต่อท้ายด้วยคำว่า Dude หรือเพื่อน และเรียกพ่อว่าโฮเมอร์ แทนที่จะเรียกว่า Daddy หรือ Dad และเวลาตกใจเขาจะอุทานคำติดปากว่า Aye Caramba ผู้เขียน แมท เกรนนิ่ง ได้บอกไว้ว่าบาร์ทคือชื่อแทนตัวเขาในการ์ตูนเรื่องนี้ด้วย
# จามเทวี
จามเทวี  อาจหมายถึง
 วัดจามเทวี
 พระนางจามเทวี
 จามเทวีวงศ์ ราชวงศ์พระนางจามเทวี
 ตำนานจามเทวีวงศ์ ตำนาน
# การเลือกตั้งประธานาธิบดีฝรั่งเศส ค.ศ. 1969
การเลือกตั้งประธานาธิบดีฝรั่งเศส พ.ศ. 2512 เกิดขึ้นเมื่อวันที่ 1 มิถุนายน พ.ศ. 2512 และ 15 มิถุนายน พ.ศ. 2512 เนื่องจากการลาออกของประธานาธิบดีชาร์ลส์ เดอ โกลล์ หลังจากการลงประชามติปฏิรูปวุฒิสภาและการกระจายอำนาจในปีเดียวกัน

thumb|center|ผลการเลือกตั้งในรอบสอง:ผู้ลงรับสมัครเลือกตั้งโดยมีเสียงข้างมากในเขตการปกครองจอร์จ ปอมปิดู: ฟ้าอแลง โปเอร์: ฟ้าอ่อน
# การเลือกตั้งประธานาธิบดีฝรั่งเศส ค.ศ. 1848
การเลือกตั้งประธานาธิบดีฝรั่งเศส พ.ศ. 2391 เกิดขึ้นเมื่อวันที่ 10 ธันวาคม พ.ศ. 2391 เป็นการเลือกตั้งประธานาธิบดีคนแรกและคนเดียวในสมัยสาธารณรัฐฝรั่งเศสที่ 2

 การเลือกตั้ง 

รัฐธรรมนูญกำหนดให้มีการเลือกตั้งรอบเดียว และถ้าไม่มีผู้สมัครคนใดได้เสียงส่วนมาก สภาผู้แทนราษฎรจะตัดสินเองว่าใครเป็นผู้ชนะการเลือกตั้ง หลุยส์-เออแชน กาเวญัคเป็นที่หมายมั่นว่าจะได้รับชัยชนะในการเลือกตั้งครั้งนี้ และรัฐสภาเองก็คงจะลงคะแนนเสียงให้เขาเมื่อไม่มีใครได้เสียงส่วนมาก แต่ทว่าผู้ชนะการเลือกตั้งกลับกลายเป็น หลุยส์-นโปเลียน โบนาปาร์ต (หลานชายของจักรพรรดินโปเลียนที่ 1) ทั้งนี้เป็นผลมาจากพวกหัวเอียงซ้ายและพวกด้อยการศึกษา (เป็นที่เชื่อกันว่า ชาวไร่ชาวนาต่างลงคะแนนเพื่อจักรพรรดินโปเลียนที่ 1)
# ภาษามัล ปาฮาเรีย
ภาษามัล ปาฮาเรีย เป็นภาษากลุ่มอินโด-อารยัน พูดโดยชาวมัล ปาฮาเรียราว 60,000 – 110,000 คน ในรัฐฌารขัณฑ์และรัฐเบงกอลตะวันตกในอินเดียและอาจจะมีในบังกลาเทศด้วย ผู้พูดภาษานี้บางส่วนเริ่มหันไปพูดภาษาเบงกอล
# ภาษานาฮารี
ภาษานาฮารี เป็นภาษากลุ่มอินโด-อารยัน มีผู้พูดราว 100 คน ใน พ.ศ. 2504 ในรัฐฉัตตีสครห์และรัฐโอริศาในประเทศอินเดีย มีรายงานใน พ.ศ. 2537 ว่าผู้พูดภาษานาฮารีทั้งหมดกลายเป็นผู้พูดภาษานิมาทีเป็นภาษาแม่
# ภาษาเมโมนี
ภาษาเมโมนี (,) เป็นภาษากลุ่มอินโด-อารยัน ใช้พูดโดยชาวเมโมนี พัฒนามาจากภาษาสันสกฤต ใกล้เคียงกับภาษากัจฉิและภาษาคุชราต มีผู้พูดทั้งในอินเดียและปากีสถาน

ชาวเมโมน กาถิวาทีพูดภาษาที่ไม่มีระบบการเขียนซึ่งเรียกว่าภาษาเมโมนีซึ่งเป็นภาษาผสมระหว่างภาษาสินธีและภาษากัจฉิ จัดอยู่ในกลุ่มภาษาอินโด-อารยันในเขตเหนือ-ตะวันตก ภาษาสินธีและภาษากัจฉินั้นใช้พูดทั้งผู้ที่เป็นและไม่เป็นมุสลิม แต่ภาษาเมโมนีใช้พูดเฉพาะชาวเมโมน กาถิวาทีที่นับถือศาสนาอิสลามนิกายสุหนี่ที่อพยพจากสินธ์มาสู่พื้นที่ใกล้เคียง คือที่กุตส์และกาเกียวาร์ในคุชราต เมื่อหลายร้อยปีที่ผ่านมา ภาษาที่ใช้ในปัจจุบันมีความใกล้เคียงกับภาษาสินธี แต่มีคำยืมจากภาษาคุชราต ภาษาฮินดูสตานและภาษาอังกฤษ เรียงประโยคแบบประธาน-กรรม-กริยา ในปากีสถาน ภาษาเมโมนีมีการใช้คำและวลีจากภาษาอูรดูมาก
 ไวยากรณ์ 
คำนามส่วนใหญ่มีเพศทางไวยากรณ์ แบ่งเป็นชาย หญิง และมีรูปเอกพจน์และพหูพจน์ ชาวเมโมนนำลักษระของคำนามส่วนใหญ่มาจากภาษาฮินดูสตานี ซึ่งเป็นภาษาผสมระหว่างภาษาฮินดีกับภาษาอูรดู คำศัพท์ใหม่ๆที่เพิ่มขึ้นทีหลังมาจากภาษาอังกฤษ ไม่มีคำนำหน้าชี้เฉพาะที่ตรงกับ the ในภาษาอังกฤษ ส่วนคำนำหน้าที่ไม่ชี้เฉพาะจะผันไปตามเพศของกรรม การใช้สรรพนามบุรุษที่ 2 มีสองแบบคือรูปที่สุภาพ ‘aaen’ ใช้กับผู้ที่เคารพหรือมีอายุมากกว่า และ ‘tu’ เป็นรูปไม่เป็นทางการใช้กับเพื่อนสนิท สรรพนามแสดงความเป็นเจ้าของ สรรพนามแสดงผู้กระทำ และกรรมผันไปตามเพศของกรรม

กริยาจะผันไปตามกาล จุดประสงค์ มาลา และน้ำเสียง ขึ้นกับบุคคล เพศ กริยาจะอยู่ท้ายสุดของประโยค คุณศัพท์นำหน้าคำนามที่ขยาย ผันไปตามเพศของนามที่มาขยาย ใช้ปรบทตามหลังคำนามและกริยา

 อักษร 
ในอดีต มีความพยายามเขียนภาษาเมโมนีด้วยอักษรคุชราตและอักษรอูรดู แต่ประสบความสำเร็จน้อย ปัจจุบัน มีความพยายามนำอักษรละตินมาใช้
# สามัญสำนึก
สามัญสำนึก  คือความสำนึกหรือความเฉลียวใจที่คนปกติธรรมดาทั่วไปควรจะต้องรู้ โดยไม่จำเป็นต้องได้รับคำแนะนำสั่งสอน พจนานุกรมฉบับราชบัณฑิตยสถาน พ.ศ. 2542 สามัญสำนึกพัฒนาจากความรู้ที่ได้จากการผ่านประสบการณ์ การลองผิดลองถูก หรือบรรดาความรู้ที่ได้รับจากจารีตประเพณี หลายคนใช้วลีนี้เพื่ออธิบายสิ่งที่อ้างถึงความเชื่อและญัตติที่คนส่วนใหญ่วินิจฉัยและประเมินอย่างรอบคอบ โดยไม่จำเป็นต้องใช้ความรู้ที่ซับซ้อน การเรียน หรือการวิจัยเพิ่มเติม แต่มีพื้นฐานอยู่บนความรู้ที่คนธรรมดาทั่วไปเข้าใจ สามัญสำนึกไม่เหมือนกับความรู้หรือประสบการณ์
# คิเซคิ / นัมเบอร์วัน
คิเซคิ / นัมเบอร์ วัน  เป็นซิงเกิลภาษาญี่ปุ่นลำดับที่ 7 ของโบอาในรูปแบบของดับเบิ้ล เอ ไซด์ ซิงเกิล วางขายเมื่อวันที่ 19 กันยายน พ.ศ. 2545 โดยเพลง JEWEL SONG เป็นเพลงในอัลบั้ม VALENTI กับ BEST OF SOUL ส่วนเพลง NO.1 เวอร์ชันเกาหลีจะอยู่ในอัลบั้ม NO.1 ซิงเกิลนี้เปิดตัวสัปดาห์แรกที่อันดับ 3 ของออริกอนชาร์ต และมียอดขายรวมมากกว่า 129,000 แผ่น โดยเป็นซิงเกิลที่มียอดขายสูงที่สุดเป็นอันดับ 7 ของโบอา

เพลง 奇蹟(คิเซคิ) เป็นเพลงประกอบภาพยนตร์โฆษณาเครื่องสำอางโคเซ่ ลูมินัส ส่วนเพลง NO.1 เป็นเพลงประกอบการถ่ายทอดการแข่งขันกีฬาเอเชียนเกมส์ 2002ที่เมืองปูซาน ประเทศเกาหลีใต้ของสถานีโทรทัศน์ทีบีเอส ส่วนเพลงหน้าบีอย่าง flower เป็นเพลงประกอบโฆษณาแม็คดาดิเมียช็อคโกแล็ตของลอตเต้

 รายชื่อเพลง 
 奇蹟
 NO.1
 flower
 奇蹟(Instrumental)
 NO.1(Instrumental)
 flower(Instrumental)

 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต19 กันยายน 2002Oricon Daily Singles Chart#319 กันยายน 2002Oricon Weekly Singles Chart#340,830129,00019 กันยายน 2002Oricon Monthly Singles Chart129,00019 กันยายน 2002Oricon Yearly Singles Chart129,000
# อาชว์ เตาลานนท์
อาชว์ เตาลานนท์ (เกิด 24 เมษายน พ.ศ. 2489) เป็นอดีตรัฐมนตรีช่วยว่าการกระทรวงอุตสาหกรรม เป็นอดีตรัฐมนตรีช่วยว่าการกระทรวงเกษตรและสหกรณ์ กรรมการผู้ทรงคุณวุฒิในคณะกรรมการพัฒนาวิทยาศาสตร์และเทคโนโลยีแห่งชาติประกาศสำนักนายกรัฐมนตรี เรื่อง แต่งตั้งกรรมการผู้ทรงคุณวุฒิในคณะกรรมการพัฒนาวิทยาศาสตร์และเทคโนโลยีแห่งชาติ รองประธานกรรมการเครือเจริญโภคภัณฑ์ และทรูคอร์ปอเรชั่น อดีตประธานกรรมการหอการค้าไทย และสภาหอการค้าแห่งประเทศไทย เป็นนักนิยมธรรมชาติ และนักดูนก ระดับแถวหน้าของไทยอนุรักษ์ธรรมชาติ ผ่านม่านชัตเตอร์ ของ ดร.อาชว์ เตาลานนท์ บิ๊ก ซี.พี.

ประวัติ
จบการศึกษาชั้นมัธยมศึกษาตอนปลายจากโรงเรียนเตรียมอุดมศึกษา ปริญญาตรีจากคณะวิศวกรรมศาสตร์ จุฬาลงกรณ์มหาวิทยาลัย ปริญญาโทจากมหาวิทยาลัยไอโอวาสเตต และปริญญาเอกจากสถาบันเทคโนโลยีอิลลินอยส์ นอกจากนั้นยังเคยดำรงตำแหน่งนายกสภามหาวิทยาลัยสุโขทัยธรรมาธิราช นายกสภามหาวิทยาลัยราชภัฏรำไพพรรณี และนายกสภามหาวิทยาลัยหอการค้าไทย กรรมการสภาวิทยาลัยป้องกันราชอาณาจักร ประธานกรรมการหอการค้าไทย และสภาหอการค้าแห่งประเทศไทย ประธานกรรมการ สถาบันวิจัยวิทยาศาสตร์และเทคโนโลยีแห่งประเทศไทย กรรมการสำนักงานคณะกรรมการพัฒนาการเศรษฐกิจและสังคมแห่งชาติ อดีตอุปนายกคนที่ 2 สภาวิศวกร

 งานการเมือง 
ดร.อาชว์ เตาลานนท์ เคยได้รับการแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลของพลเอกเกรียงศักดิ์ ชมะนันทน์พระบรมราชโองการ ประกาศ รัฐมนตรีลาออก ให้รัฐมนตรีพ้นจากตำแหน่ง และแต่งตั้งรัฐมนตรี (จำนวน ๓๗ ราย) และเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลของนายอานันท์ ปันยารชุนราชกิจจานุเบกษา, พระบรมราชโองการ ประกาศ แต่งตั้งรัฐมนตรี (จำนวน ๓๔ ราย) เล่ม 108 ตอนที่ 45 วันที่ 6 มีนาคม 2534

 เครื่องราชอิสริยาภรณ์
# รณภพ รากะรินทร์
รณภพ รากะรินทร์  (เกิด: 27 มิถุนายน พ.ศ. 2529) อดีตผู้ประกาศข่าวสำนักข่าวไทย ทางสถานีโทรทัศน์โมเดิร์นไนน์ นายแบบนิตยสาร พิธีกรรายการโทรทัศน์หรือกิจกรรมต่างๆ และอดีตนักร้อง จบการศึกษาระดับปริญญาตรีจากคณะศึกษาศาสตร์ (จิตวิทยา) มหาวิทยาลัยศิลปากร และคณะมนุษยศาสตร์ (สื่อสารมวลชน) มหาวิทยาลัยรามคำแหง // ปัจจุบัน แมกซ์ เป็นพนักงานต้อนรับบนเครื่องบิน

 ผลงาน 
 ถ่ายแบบนิตยสารเดอะบอย ฉบับเดือนเมษายน พ.ศ. 2549 คอลัมน์ เฟรชดอร์
 ถ่ายแบบนิตยสารชีซ ฉบับเดือนกันยายน พ.ศ. 2549 คอลัมน์ ไรต์ฟอร์มี
 ถ่ายแบบนิตยสารน็อกน็อก! ฉบับเดือนพฤศจิกายน พ.ศ. 2549 คอลัมน์ น็อกน็อก!กาย
 ถ่ายแบบนิตยสารยัวร์ส
 ถ่ายแบบนิตยสารเธอกับฉัน
 สัมภาษณ์ลงนิตยสารคลีโอ เกี่ยวกับหนังสือโปรด 5 เล่ม และ เป็น1ใน50หนุ่มคลีโอ ในปี 2551
 สัมภาษณ์ลงนิตยสารดีดีที คอลัมน์ อาร์ติสต์ vs บางกอก
 พิธีกรภาคสนาม รายการ 30 ยังแจ๋ว ทางไทยทีวีสีช่อง 3
 ร่วมร้องเพลง “เป็นอย่างงี้ตั้งแต่เกิดเลย” ในโครงการสนามหลวงคอนเน็กต์ส กับจีเอ็มเอ็มแกรมมี่
 ถ่ายแบบโฆษณาโรงเรียนสอนดนตรีเครสเชนโด
 นักร้องคนแรกของสังกัด "Werk Gang" ในเครือจีเอ็มเอ็มแกรมมี่ แนวดนตรีป็อป แบบเค-ป็อป โดยมีเพลงเปิดตัวคือ "เกิร์ลเฟรนด์" (Girlfriend)
 พิธีกรช่อง BANG CHANNEL (GMM TV)
 ผู้ประกาศข่าวต้นชั่วโมง (เกาะข่าว 9)(เกาะข่าวเด่น 17.00น)(9ข่าวร้อน) และ รอบวันข่าว ทางโมเดิร์นไนน์ ทีวี
 ผู้ประกาศข่าว 9Speed (จันทร์-อังคาร-พฤหัสบดี-ศุกร์) ทางโมเดิร์นไนน์ ทีวี
 ผู้ประกาศข่าวภาคเที่ยง ทางโมเดิร์นไนน์ ทีวี
 ผู้ประกาศข่าว ช่วง 9เศรษฐกิจ ทางโมเดิร์นไนน์ ทีวี
 พิธีกรรายการ "MCOT FAMILY NEWS" วันจันทร์-ศุกร์ 17.00 -17.30 น. ทางช่อง MCOT kids&family

 รางวัลอื่นๆ 
 1 ใน 50 หนุ่มโสดคลีโอ ประจำปี 2007The CLEO 50 Most Eligible Bachelors 2007
# ธงชาติมอนต์เซอร์รัต
ธงชาติมอนต์เซอร์รัต ใช้ธงเรือรัฐบาลสหราชอาณาจักร (Blue Ensign) มีตราแผ่นดินอยู่ที่ด้านชายธง เช่นเดียวกับประเทศอื่นๆ ที่เป็นอาณานิคมของสหราชอาณาจักร ตราแผ่นดินนั้นเป็นรูปหญิงสาวพรหมจารีย์ดีดพิณยืนเกาะไม้กางเขน บนพื้นโล่รูปทะเล โดยมือขวาเกาะไม้กางเขน และมือซ้ายดีดพิณ ตรามีความหมายถึง หญิงพรหมจารีย์ที่ถูกส่งมาจากไอร์แลนด์โดย โอลิเวอร์ ครอมเวลล์ มีหมู่บ้านที่ตั้งบนเกาะอยู่ 2 แห่ง คือ คินเซลล์และแฮริส
# วาเลนติ
วาเลนติ  เป็นซิงเกิลภาษาญี่ปุ่นลำดับที่ 6 ของโบอาในรูปแบบของแม็กซี่ซิงเกิล  วางขายเมื่อวันที่ 28 สิงหาคม  พ.ศ. 2545  โดยเพลง VALENTI เป็นเพลงในอัลบั้ม VALENTI ซึ่งเป็นชื่อเดียวกันกับซิงเกิลนี้  และอัลบั้ม BEST OF SOUL  ส่วนเพลง VALENTI -English Version- จะอยู่ในอัลบั้ม Next World  ซิงเกิลนี้เปิดตัวสัปดาห์แรกที่อันดับ 2 ของออริกอนชาร์ต  และมียอดขายรวมมากกว่า 200,000 แผ่น  โดยเป็นซิงเกิลที่มียอดขายสูงที่สุดเป็นอันดับ 1 ของโบอา  และด้วยเหตุนี้เองจึงทำให้ซิงเกิลต่อๆมาอย่าง "คิเซคิ / NO.1" และ "JEWEL SONG / BESIDE YOU -โบคุโอะโยบุโคเอะ-" เป็นที่ได้รับความนิยม  และมียอดขายสูงขึ้น

เพลง VALENTI เป็นเพลงประกอบโฆษณาเกมโปรเจกต์ มิเนอร์วา  ส่วนเพลง VALENTI -English Version- เป็นเพลงประกอบภาพยนตร์โฆษณารองเท้าของสเก็ตเชอร์  
 รายชื่อเพลง 
 VALENTI 
 Realize (stay with me)   
 VALENTI -English Version-
 VALENTI -Instrumental- 
 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต28 สิงหาคม 2002Oricon Daily Singles Chart#228 สิงหาคม 2002Oricon Weekly Singles Chart#232,210200,00025 สัปดาห์28 สิงหาคม 2002Oricon Monthly Singles Chart200,00028 สิงหาคม 2002Oricon Yearly Singles Chart200,000
# ตราแผ่นดินของมอนต์เซอร์รัต
ตราแผ่นดินของมอนต์เซอร์รัต มีลักษณะเป็นตราโล่อาร์ม พื้นโล่แบ่งเป็นสองส่วนตามแนวนอน โดยส่วนบนเป็นพื้นสีฟ้าน้ำทะเล ส่วนล่างพื้นสีน้ำตาล กลางโล่เป็นรูปหญิงพรหมจารีย์จับพิณยืนเกาะไม้กางเขนบน โดยมือขวาของรูปหญิงพรหมจารีย์นั้นเกาะไม้กางเขน ส่วนมือข้างซ้ายจับส่วนหัวของพิณ ดวงตราดังกล่าวนี้ มีความหมายถึงหญิงพรหมจารีที่ถูกส่งมาจากไอร์แลนด์โดย โอลิเวอร์ ครอมเวลล์ ซึ่งตั้งถิ่นฐานบนเกาะอยู่ 2 แห่ง คือ หมู่บ้านคินเซลล์ และหมู่บ้านแฮริส

ตรานี้มีการประกาศใช้อย่างเป็นทางการเมื่อ พ.ศ. 2452 ในสมัยของสมเด็จพระเจ้าเอ็ดเวิร์ดที่ 7 แห่งสหราชอาณาจักร
# อำเภอโคกเจริญ
โคกเจริญ เป็นอำเภอหนึ่งของจังหวัดลพบุรี ยกฐานะจากกิ่งอำเภอในปี พ.ศ. 2536กระทู้ถามที่ ๐๕๗ ร. เรื่อง ขอให้ยกฐานะกิ่งอำเภอโคกเจริญเป็นอำเภอโคกเจริญ ของ นายนิยม วรปัญญา สมาชิกสภาผู้แทนราษฎรจังหวัดลพบุรี

 ที่ตั้งและอาณาเขต 
อำเภอโคกเจริญตั้งอยู่ทางตอนเหนือของจังหวัด มีอาณาเขตติดต่อกับเขตการปกครองข้างเคียง ดังต่อไปนี้
 ทิศเหนือ ติดต่อกับอำเภอไพศาลี (จังหวัดนครสวรรค์) และอำเภอวิเชียรบุรี (จังหวัดเพชรบูรณ์)
 ทิศตะวันออก ติดต่อกับอำเภอศรีเทพ (จังหวัดเพชรบูรณ์)
 ทิศใต้ ติดต่อกับอำเภอชัยบาดาล อำเภอสระโบสถ์ และอำเภอหนองม่วง
 ทิศตะวันตก ติดต่อกับอำเภอหนองม่วง และอำเภอไพศาลี (จังหวัดนครสวรรค์)

 ประวัติศาสตร์ 
 วันที่ 12 มีนาคม 2530 แยกพื้นที่ตำบลโคกเจริญ ตำบลยางราก ตำบลหนองมะค่า และตำบลวังทอง อำเภอโคกสำโรง มาตั้งเป็น กิ่งอำเภอโคกเจริญ ขึ้นกับอำเภอโคกสำโรงประกาศกระทรวงมหาดไทย เรื่อง แบ่งเขตท้องที่อำเภอโคกสำโรง จังหวัดลพบุรี ตั้งเป็นกิ่งอำเภอโคกเจริญแก้คำผิด ประกาศกระทรวงมหาดไทย เรื่อง แบ่งเขตท้องที่อำเภอโคกสำโรง จังหวัดลพบุรี ตั้งเป็นกิ่งอำเภอโคกเจริญ
 วันที่ 10 พฤศจิกายน พ.ศ. 2532 โอนพื้นที่หมู่ 4,7 บ้านโคกแสมสาร และหมู่ 13 บ้านใหม่ศรีอุบล (ในขณะนั้น) ของตำบลมหาโพธิ อำเภอสระโบสถ์ ไปขึ้นกับตำบลโคกเจริญ กิ่งอำเภอโคกเจริญ อำเภอโคกสำโรง
 วันที่ 4 ตุลาคม พ.ศ. 2533 กำหนดเขตตำบลโคกเจริญ กิ่งอำเภอโคกเจริญ อำเภอโคกสำโรง ให้มีเขตการปกครองรวม 15 หมู่บ้านประกาศกระทรวงมหาดไทย เรื่อง เปลี่ยนแปลงเขตตำบลภายในท้องที่อำเภอสระโบสถ์และอำเภอโคกสำโรง จังหวัดลพบุรี
 วันที่ 1 กรกฎาคม พ.ศ. 2534 ตั้งตำบลโคกแสมสาร แยกออกจากตำบลโคกเจริญ และตำบลวังทองประกาศกระทรวงมหาดไทย เรื่อง ตั้งและกำหนดเขตตำบลในท้องที่กิ่งอำเภอโคกเจริญ อำเภอโคกสำโรง จังหวัดลพบุรี
 วันที่ 3 พฤศจิกายน พ.ศ. 2536 ยกฐานะกิ่งอำเภอโคกเจริญ อำเภอโคกสำโรง เป็น อำเภอโคกเจริญ พระราชกฤษฎีกาตั้งอำเภอลำทับ อำเภอร่องคำ อำเภอเวียงแหง อำเภอนาโยง อำเภอแก้งสนามนาง อำเภอโนนแดง อำเภอบ้านหลวง อำเภอกะพ้อ อำเภอศรีบรรพต อำเภอแก่งกระจาน อำเภอหนองสูง อำเภอสบเมย อำเภอเมยวดี อำเภอโคกเจริญ อำเภอทุ่งหัวช้าง อำเภอผาขาว อำเภอวังหิน อำเภอดอนพุด อำเภอบึงโขงหลง และอำเภอห้วยคต พ.ศ. ๒๕๓๖
 วันที่ 27 พฤษภาคม พ.ศ. 2567 นายเชษฐพงษ์ ศรีแสงไทยสุข นายกองค์การบริหารส่วนตำบลโคกแสมสาร อ.โคกเจริญ จ.ลพบุรี เสียชีวิตขณะเล่นฟุตบอล นายกอบต. ลงสนามฟาดแข้ง ช็อกหมดสติปั๊มหัวใจสุดยื้อเสียชีวิต

 การแบ่งเขตการปกครอง 
 การปกครองส่วนภูมิภาค 
อำเภอโคกเจริญแบ่งพื้นที่การปกครองออกเป็น 5 ตำบล 53 หมู่บ้าน ได้แก่

1.โคกเจริญ  (Khok Charoen)   12 หมู่บ้าน 2.ยางราก  (Yang Rak)    12 หมู่บ้าน 3.หนองมะค่า  (Nong Makha)  12 หมู่บ้าน 4.วังทอง  (Wang Thong)  9 หมู่บ้าน 5.โคกแสมสาร  (Khok Samae San)  8 หมู่บ้าน

 การปกครองส่วนท้องถิ่น 
ท้องที่อำเภอโคกเจริญประกอบด้วยองค์กรปกครองส่วนท้องถิ่น 5 แห่ง ได้แก่
 องค์การบริหารส่วนตำบลโคกเจริญ  ครอบคลุมพื้นที่ตำบลโคกเจริญทั้งตำบล
 องค์การบริหารส่วนตำบลยางราก ครอบคลุมพื้นที่ตำบลยางรากทั้งตำบล
 องค์การบริหารส่วนตำบลหนองมะค่า  ครอบคลุมพื้นที่ตำบลหนองมะค่าทั้งตำบล
 องค์การบริหารส่วนตำบลวังทอง  ครอบคลุมพื้นที่ตำบลวังทองทั้งตำบล
 องค์การบริหารส่วนตำบลโคกแสมสาร  ครอบคลุมพื้นที่ตำบลโคกแสมสารทั้งตำบล
# องค์กรแห่งชาติมูเซอ
องค์กรแห่งชาติมูเซอ (Lahu national United Party) ก่อตั้งเมื่อ พ.ศ. 2515 เป็นสมาชิกของแนวร่วมประชาธิปไตยแห่งชาติ มีฐานที่มั่นอยู่ตรงข้ามกับอำเภอเชียงดาว จังหวัดเชียงใหม่ บางส่วนอยู่ตรงข้ามกับจังหวัดแม่ฮ่องสอน หัวหน้ากลุ่มคือนายพญาจะอือ
# องค์การแห่งชาติว้า
องค์การแห่งชาติว้า  เป็นสมาชิกของแนวร่วมประชาธิปไตยแห่งชาติ มีกลุ่มย่อยสามกลุ่มคือ
 กลุ่มพันเอกมหาซาง เป็นกลุ่มที่มีนโยบายต่อสู้เพื่อเอกราชมากที่สุด มีที่มั่นอยู่ตรงข้ามอำเภอเมืองแม่ฮ่องสอน จังหวัดแม่ฮ่องสอน
 กลุ่มนายอ้ายเซียงซี เป็นกลุ่มที่เป็นปรปักษ์กับขุนส่า มีบทบาทในการค้ายาเสพติด โดยมีความร่วมมือกับพรรคคอมมิวนิสต์พม่าและทหารกองพล 93 มีที่มั่นอยู่ตรงข้ามกับอำเภอฝาง จังหวัดเชียงใหม่
 กลุ่มนายเท่งกวงหนึ่ง เป็นกลุ่มที่ใกล้ชิดกับกองพล 93 เช่นเดียวกัน
# แนวร่วมประชาธิปไตยแห่งชาติ (พม่า)
แนวร่วมประชาธิปไตยแห่งชาติ  ก่อตั้งเมื่อ 28 พฤษภาคม พ.ศ. 2518 เป็นการรวมตัวกันของชนกลุ่มน้อยกลุ่มต่าง ๆ ราวสิบกลุ่มเพื่อต่อสู้กับรัฐบาลทหารพม่า มีนายสเว จิน เป็นประธาน 

 การปฏิบัติ 
แบ่งเป็นรายภาคดังนี้

 ภาคเหนือ ประกอบด้วย องค์กรกะฉิ่นอิสระ พรรครัฐฉานก้าวหน้า และแนวร่วมปลดปล่อยปะหล่อง
 ภาคกลาง ประกอบด้วย พรรคก้าวหน้าแห่งชาติกะยา องค์กรแห่งชาติว้า องค์กรแห่งชาติมูเซอ กลุ่มกะยันใหม่ องค์การปลดปล่อยประชาชนปะโอ
 กองกำลังผสม ประกอบด้วย สหภาพแห่งชาติกะเหรี่ยง พรรคปลดปล่อยอาระกัน พรรคมอญใหม่ และองค์กรเชื้อชาติฉิ่น